Jajovodi - Wikipedia, slobodna enciklopedija

# Jajovodi

### Sa Wikipedije, slobodne enciklopedije

Unutrašnji reproduktivni sistem žene

Jajovodi (lat.Tuba uterina) ili fallopijan tube su parni organi ženskog reproduktivnog sistema.

## [uredi] Izgled i građa

Jajovodi su mišićno sluzokožni organi. Cjevastog su oblika, blago nakrivljeni. Njihova dužina iznosi između 8 i 14 cm. Povezani su sa gornjim dijelom materice, tačnije sa rogom materice, i smješteni su na oba njena kraja. Drugi kraj jajovoda je slobodan u maloj karlici ili pelvisu. Služe kao tuneli kojima se do materice dopremaju jajne ćelije iz jajnika. Njima se takođe kreću i spermatozoidi, jer se oplodnja jajne ćelije dešava u njima.

## [uredi] Oplodnja

Ovulacijom iz de Grafovog folikula zrela jajna ćelija dospijeva u lumen jajovoda, gdje biva opkoljena spermatozoidima koji nastoje prodrijeti u nju. Po probijanju spoljašnje opne jajne ćelije i ulaska spermatozoida u nju, dolazi do zgušnjavanja opne koja na taj način sprečava ostale spermatozoide da prodru u nju. Pri prodoru u jajnu ćeliju dolazi do mješanja sadržaja spermatozoida sa jedrom jajne ćelije.

Oplođena jajna ćelija pod djelovanjem peristaltičkih pokreta jajovoda i vodene struje koja nastaje kretanjem treplji epitela u tubama dospijeva u šupljinu materice i tada dolazi do nidacije, odnosno inplantacije oplođenog jajašceta.

## [uredi] Regije

Razlikuju se četri regije jajovoda od jajnika prema uterusu:

- Infundibulum tubae uterinae- koji sadrži fimbrije
- Ampulla tubae uterinae- najčesće mjesto oplodnje
- Isthmus tubae uterinae
- pars interstitialis s. pars uterina-materični dio jajovoda

Infundibulum tubae uterinae je dug oko 2 cm i ima oblik lijevka. Na njemu se nalaze fimbrije,prstasi nastavci, deset do petnaest njih, a najduža je fimbrija ovarica. Ampulla tubae uterina, mjesto gdje se najčešće dešava oplodnja se nalazi odmah pored infundibuluma, a njena dužina iznosi od 6 do 8 mm. Na nju se nadovezuje Isthmus tubae uterinae čija dužina iznosi 3 do 4 cm i koji dopire do odgovarajućeg roga uterusa.

## [uredi] Histologija

Prosječna debljina zida jajovoda iznosi 2 do 3 mm i sastavljen je od tri sloja:

- serozni omotač (tunica serosa)
- mišićni sloj (tunica muscularis)
- sluzokoža (tunica mucosa)

## [uredi] Oboljenja

- Upalni procesi jajovoda
- Ektopična trudnoća

## [uredi] Također pogledajte

- Ženski reproduktivni sistem
- Materica
- Vagina
- Jajnici

Preuzeto sa: "http://bs.wikipedia.org../../../j/a/j/Jajovodi.html"

Kategorije: Ženski reproduktivni sistem | Ginekologija | Organi

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- العربية
- Български
- Brezhoneg
- Česky
- Dansk
- Deutsch
- ދިވެހިބަސް
- English
- Español
- Suomi
- Français
- עברית
- Bahasa Indonesia
- Italiano
- Lietuvių
- Nederlands
- Polski
- Português
- Русский
- Simple English
- Slovenčina
- Slovenščina
- Српски / Srpski
- Svenska
- தமிழ்
- 中文